पोंटी के पिता ने अपना कारोबार उत्तर प्रदेश के बाद पंजाब में फैलाया तो पोंटी ने उत्तर प्रदेश और उतराखंड के नेताओं के सहारे खूब नोट बटोरे। मुलायम सिंह से नजदीकियां हासिल करके पोंटी ने उत्तर प्रदेश के शराब व्यवसाय पर पूरी तरह से कब्जा कर लिया। यह वह दौर था जब मुलायम और माया साथ मिलकर चल रहे थे, मुलायम ने ही पोंटी की मुलाकात माया से कराई। इसके बाद तो पोंटी मुलायम से अधिक माया के करीबी बन गए। यहां तक कि आबकारी विभाग जो पॉलिसी बनाता उस पर भी पोंटी की छाप दिखती। पोंटी ने सरकार से करीबी का फायदा उठा कर कई चीनी मिले कौड़ियों के भाव में हथिया लीं। पोंटी के पिता ने जो कारोबार जमीन पर शुरू किया था, उसे पोंटी ने आसमान की बुलंदियों पर पहुंचा दिया।